**Մարզպետի տեղակալ Լևոն Սարգսյանի ելույթը ԵՊՀ ԻՄ-ում դիպլոմների հանձնման հանդիսավոր արարողությանը 09.07.2016թ.**

 Հուլիսի 9-ին ԵՊՀ Իջևանի մասնաճյուղում տեղի ունեցավ հանդիպում կրթօջախի այս տարվա շրջանավարտների հետ: Հանդիպմանը տեղի ունեցավ նաև դիպլոմների հանձնման հանդիսավոր արարողություն և համերգ՝ կազմակերպված ուսանողների ուժերով:

 Ներկաներին ողջունեց և շրջանավարտներին շնորհավորանքի խոսքեր ասաց ռեկտոր մարզպետի տեղակալ Լևոն Սարգսյանը: Նա մարզպետ Հովիկ Աբովյանի, մարզային կառույցների անունից շնորհավորելով շրջանավարտներին, մաղթեց նրանց որպեսզի հաջողակ լինեն և կրթօջախում ստացած գիտելիքներն օգտագործեն ու կայանան որպես մասնագետներ: Նա կարևորեց ԵՊՀ Իջևանի մասնաճյուղի առկայությունը Տավուշի մարզի համար՝ շեշտելով, որ հաստատության շրջանավարտներն արդեն տարբեր ոլորտներում պատասխանատու պաշտոններ են զբաղեցնում և յուրաքանչյուր տարի շարունակում են համալրել կայացած մասնագետների շարքերը: Նա նշեց նաև, որ համալսարանը հնարավորություն է տալիս երիտասարդներին կրթություն ստանալ տեղում, միաժամանակ կապված մնալ հայրենի եզերքին ու ակտիվ մասնակցություն ունենալ մարզի հասարակական կյանքին: Լևոն Սարգսյանը շնորհակալություն հայտնեց Արամ Սիմոնյանին` մասնաճյուղի խնդիրներն իր ամենօրյա ուշադրության կենտրոնում պահելու համար և կրթօջախի դասախոսական կազմին` նվիրված աշխատանքի համար: